รัฐบาลไทย-ข่าวทำเนียบรัฐบาล-“งบลงทุนรัฐวิสาหกิจเดือนพ.ค. - มิ.ย. โตเฉลี่ย 22% ช่วยดันเศรษฐกิจไตรมาส 2 ขยายตัวต่อเนื่อง”
วันศุกร์ที่ 30 มิถุนายน 2560
“งบลงทุนรัฐวิสาหกิจเดือนพ.ค. - มิ.ย. โตเฉลี่ย 22% ช่วยดันเศรษฐกิจไตรมาส 2 ขยายตัวต่อเนื่อง”
การเบิกจ่ายงบลงทุนของรัฐวิสาหกิจ ในเดือนพฤษภาคม 2560 มีมูลค่า 17,998 ล้านบาท ขยายตัวร้อยละ 14 และเป็นการขยายตัวติดกัน 2 เดือน ส่งผลให้การเบิกจ่ายงบลงทุนของรัฐวิสาหกิจในช่วง 2 เดือนแรกของไตรมาสที่ 2 ของปี 2560 มีการขยายตัวสูงถึงร้อยละ 22
นายเอกนิติ นิติทัณฑ์ประภาศ ผู้อํานวยการสํานักงานคณะกรรมการนโยบายรัฐวิสาหกิจ (สคร.) เปิดเผยว่า การเบิกจ่ายงบลงทุนของรัฐวิสาหกิจ ในเดือนพฤษภาคม 2560 มีมูลค่า 17,998 ล้านบาท ขยายตัวร้อยละ 14 และเป็นการขยายตัวติดกัน 2 เดือน ส่งผลให้การเบิกจ่ายงบลงทุนของรัฐวิสาหกิจในช่วง 2 เดือนแรกของไตรมาสที่ 2 ของปี 2560 มีการขยายตัวสูงถึงร้อยละ 22 ซึ่งเป็นส่วนสําคัญในการสนับสนุนให้เศรษฐกิจขยายตัวได้อย่างต่อเนื่อง ในช่วงที่การลงทุนของภาคเอกชนยังเข้าสู่ระบบเศรษฐกิจไม่เต็มที่
พฤษภาคม 2560 2M/Q2 2560
ผลเบิกจ่ายงบลงทุนรัฐวิสาหกิจ (ล้านบาท) 17,998 36,423
ผลเบิกจ่ายงบลงทุนรัฐวิสาหกิจ (% yoy) 14 % 22 %
ที่มา: สํานักงานคณะกรรมการนโยบายรัฐวิสาหกิจ (สคร.)
นายชาญวิทย์ นาคบุรี รองผู้อํานวยการ สคร. ในฐานะโฆษก สคร. กล่าวว่า สําหรับผลการเบิกจ่ายงบลงทุนของรัฐวิสาหกิจสะสมถึงเดือนพฤษภาคม 2560 (ตุลาคม 2559 - พฤษภาคม 2560) เท่ากับ 100,184 ล้านบาทหรือคิดเป็นร้อยละ 86 ของแผนการเบิกจ่ายลงทุนสะสม โดยรัฐวิสาหกิจที่ดําเนินการตามปีงบประมาณเบิกจ่ายได้ 51,463
ล้านบาท หรือคิดเป็นร้อยละ 84 ของแผนการเบิกจ่ายลงทุนสะสม และรัฐวิสาหกิจที่ดําเนินการตามปีปฏิทินเบิกจ่ายได้ 48,720 ล้านบาท หรือคิดเป็นร้อยละ 90 ของแผนการเบิกจ่ายลงทุน โดยรัฐวิสาหกิจที่มีงบลงทุนขนาดใหญ่และสามารถเบิกจ่ายได้ตามเป้าหมายที่กําหนด ได้แก่ การรถไฟฟ้าขนส่งมวลชนแห่งประเทศไทย การประปาส่วนภูมิภาค การเคหะแห่งชาติ การประปานครหลวง การท่าเรือแห่งประเทศไทย บริษัท วิทยุการบินแห่งประเทศไทย จํากัด การไฟฟ้าฝ่ายผลิตแห่งประเทศไทย การไฟฟ้าส่วนภูมิภาค การไฟฟ้านครหลวง และบริษัท ทีโอที จํากัด (มหาชน)
ผลการเบิกจ่ายงบลงทุนของรัฐวิสาหกิจสะสมถึงเดือนพฤษภาคม 2560
รัฐวิสาหกิจ
แผนลงทุนทั้งปี
แผนเบิกจ่ายสะสมตั้งแต่ต้นปี ผลเบิกจ่ายสะสมตั้งแต่ต้นปี %เบิกจ่ายสะสม/แผนสะสม
1. ปีงบประมาณ จํานวน 34 แห่ง (8 เดือน) 145,402 61,422 51,463 84 %
1.1 การรถไฟแห่งประเทศไทย 59,697 26,337 16,320 62%
1.2 การรถไฟฟ้าขนส่งมวลชนแห่งประเทศไทย 28,721 12,342 13,276 108%
1.3 การประปาส่วนภูมิภาค 12,345 2,840 4,732 167%
1.4 บริษัท ท่าอากาศยานไทย จํากัด (มหาชน) 11,820 4,689 3,616 77%
1.5 การเคหะแห่งชาติ 6,305 3,725 3,755 101%
1.6 การประปานครหลวง 4,705 1,903 2,499 131%
1.7 การท่าเรือแห่งประเทศไทย 4,327 2,405 2,405  100%
1.8 การทางพิเศษแห่งประเทศไทย 2,660 1,083 976  90%
1.9 โรงงานยาสูบ กระทรวงการคลัง 2,363 761 359  47%
1.10 องค์การขนส่งมวลชนกรุงเทพ 1,968 100 43 42%
1.11 บริษัท วิทยุการบินแห่งประเทศไทย จํากัด 1,710 662 690  104%
1.12 รัฐวิสาหกิจแห่งอื่นๆ จํานวน 24 แห่ง 8,781 4,575 2,792 61%
2. ปีปฏิทิน จํานวน 11 แห่ง (5 เดือน) 186,926 54,411 48,720 90 %
2.1 บริษัท ปตท. จํากัด (มหาชน) 63,883 12,977 8,752 67%
2.2 การไฟฟ้าฝ่ายผลิตแห่งประเทศไทย 54,758 18,312 20,790 114%
2.3 การไฟฟ้าส่วนภูมิภาค 23,954 4,946 4,973 101%
2.4 การไฟฟ้านครหลวง 16,005 2,611 3,167 121%
2.5 บริษัท การบินไทย จํากัด (มหาชน) 13,246 10,416 5,908 57%
2.6 บริษัท กสท โทรคมนาคม จํากัด (มหาชน) 6,800 2,224 2,101 94%
2.7 บริษัท ทีโอที จํากัด (มหาชน) 4,413 1,457 1,574 108%
2.8 รัฐวิสาหกิจแห่งอื่นๆ จํานวน 4 แห่ง 3,867 1,468 1,455 99%
รวม 45 แห่ง 332,328 115,833 100,184 86 %
ที่มา: สํานักงานคณะกรรมการนโยบายรัฐวิสาหกิจ (สคร.)
นายชาญวิทย์ นาคบุรี รองผู้อํานวยการ สคร. กล่าวต่อไปว่า อย่างไรก็ตาม สําหรับรัฐวิสาหกิจที่มีผลการเบิกจ่ายไม่เป็นไปตามเป้าหมาย สคร. ขอให้เร่งรัดและผลักดันโครงการที่ล่าช้าให้สามารถกลับมาเบิกจ่ายได้ตามเป้าหมายที่กําหนดไว้ เช่น การรถไฟแห่งประเทศไทย ประกอบด้วย โครงการระบบขนส่งมวลชนทางรางในพื้นที่กรุงเทพมหานคร และปริมณฑล ช่วงบางซื่อ - รังสิต ที่มีผลการเบิกจ่ายต่ํากว่าแผนจํานวน 5,356 ล้านบาท
และโครงการก่อสร้างรถไฟทางคู่ ช่วงชุมทางถนนจิระ - ขอนแก่น ที่มีผลการเบิกจ่ายต่ํากว่าแผนจํานวน 2,273 ล้านบาท รวมถึงบริษัท การบินไทย จํากัด (มหาชน) สําหรับโครงการจัดหาเครื่องบินปี 2554 - 2565 ที่มีผลการเบิกจ่ายต่ํากว่าแผนจํานวน 4,162 ล้านบาท
นายเอกนิติ นิติทัณฑ์ประภาศ ผู้อํานวยการ สคร. กล่าวโดยสรุปว่า งบลงทุนรัฐวิสาหกิจมีส่วนสําคัญในการสนับสนุนให้เกิดการขยายตัวทางเศรษฐกิจได้อย่างต่อเนื่องในช่วงที่การลงทุนของภาคเอกชนยังเข้าสู่ระบบเศรษฐกิจไม่เต็มที่ รัฐบาลจึงได้มีการติดตามและเร่งรัดการเบิกจ่ายการลงทุนของรัฐวิสาหกิจเพื่อให้เกิดการลงทุนตามนโยบายรัฐอย่างต่อเนื่อง นอกจากนี้ เพื่อให้รัฐวิสาหกิจสามารถเบิกจ่ายงบลงทุนได้ตามเป้าหมายที่กําหนดที่ร้อยละ 95 ของแผนลงทุนทั้งปี สคร. ได้ติดตามการเบิกจ่ายงบลงทุนรัฐวิสาหกิจในภาพรวมผ่านกลไกผู้ถือหุ้นเชิงรุก (Active Partner) และผู้กํากับติดตามโครงการลงทุนในภาพรวม (Project Management Officer) เพื่อให้การลงทุนของรัฐวิสาหกิจสามารถเป็นกลไกของภาครัฐในการขับเคลื่อนระบบเศรษฐกิจของประเทศได้อย่างมั่นคงต่อไป